Document ID: 31986R2886

KOMISSION ASETUS (ETY) N:o 2886/86,
annettu 18 päivänä syyskuuta 1986,
muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä annetun asetuksen (ETY) N:o 2793/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1335/86(), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 2793/77(), sellaisena kuin se on viimeksi muutettuna asetuksella (ETY) 1604/85(), 3 artiklan 1 kohdan b alakohdassa säädetään muiden eläinten kuin nuorten vasikoiden ruokintaan käytettävän rasvattoman maidon tietyistä denaturointikaavoista; rehujen lisäaineista annetun direktiivin 70/524/ETY liitteiden muuttamisesta annetun direktiivin 85/429/ETY muuttamisesta 11 päivänä marraskuuta 1985 annetussa komission direktiivissä 85/520/ETY() alennetaan kuparin enimmäispitoisuutta milligrammoina kilogrammalle täysrehua; tästä syystä on tarpeen mukauttaa asetuksessa (ETY) N:o 2793/77 säädettyä denaturointikaavassa vaadittavaa kuparipitoisuutta,
edellä mainittu direktiivi 85/520/ETY antaa jäsenvaltioille aikaa 3 päivään joulukuuta 1986 kansallisen lainsäädäntönsä saattamiseksi yhdenmukaiseksi; näin ollen on välttämätöntä mukauttaa jo tällä hetkellä asetus (ETY) N:o 2793/77 ja säätää yhtenäinen kuparipitoisuus siinä tapauksessa, että jotkut jäsenvaltiot ovat välittömästi soveltaneet direktiiviä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2793/77 3 artiklan 1 kohdan b alakohdan kolmannessa luetelmakohdassa olevat sanat "175 grammaa" sanoilla "130 grammaa".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä syyskuuta 1986.

Labels: 1
17
6